
			Tento biografický román opisuje viacero kľúčových momentov v (doterajšej) Neymarovej kariére. Niektoré udalosti opísané v tejto knihe sú založené na autorovej fantázii a nie sú úplne presným vyobrazením toho, čo sa skutočne udialo.

			Prekonať nemožné

			Marec 2017, Camp Nou, Barcelona, Španielsko

			Liga majstrov, odvetný zápas v osemfinále, Barcelona proti PSG

			Neymar mlčky sedel a zaväzoval si šnúrky. Obvykle sa takto na zápas nepripravoval – zvyčajne poskakoval po šatni a vtipkoval so svojimi spoluhráčmi. Tento zápas bol však iný.

			Pred troma týždňami Barcelona prehrala v Paríži 4 : 0 proti Paris Saint-Germain v prvom zápase osemfinále Ligy majstrov. Barcelonu PSG pohodlne porazilo, pričom najviac pozornosti zožal Ángel Di María, pretože za parížsky klub predviedol skvostný výkon.

			Barcelona teraz musela vyhrať odvetný zápas o päť gólov, ak chcela postúpiť do ďalšieho kola, alebo streliť štyri a potom zvíťaziť v obávanom penaltovom rozstrele.

			Neymar si spomenul na príspevok pre svojich sledovateľov na Instagrame, ktorý uverejnil po prvom zápase: „Kým existuje 1 % šanca, budeme mať 99 % nádej.“

			Dokonca aj teraz pred zápasom skutočne neveril tomu, že by sa karta mohla obrátiť a oni mohli zvíťaziť.

			„Dobre, chalani. Všetci vieme, že to dnes nebude jednoduché,“ vyhlasoval kapitán Barcelony Andrés Iniesta, a pritom sa rozhliadal po svojich spoluhráčoch. Ale dnes sme doma – máme za sebou davy fanúšikov.“

			Na chvíľu sa odmlčal, aby si bol istý, že všetci počúvajú. „Vypustite z hlavy prvý zápas. Vybehnime na trávnik a ukážme svetu, čo vieme. Predsa máme MSN – Messiho, Suáreza a Neymara.“

			Neymar sa obzrel na svojich dvoch spoluhráčov, pričom každý z nich sedel po jeho boku. Lionel Messi a Luis Suárez – dvaja z najlepších hráčov na svete.

			So mnou traja z najlepších, pomyslel si Neymar.

			Keď družstvá čakali nastúpené v tuneli, Neymar sa zadíval na hráčov PSG. Videl Thiaga Silvu, Marquinhosa a Lucasa Mouru, ako medzi sebou vtipkujú. Boli jeho spoluhráčmi z brazílskeho národného tímu, ale keď sa teraz na neho pozreli, ich pohľady odignoroval a zadíval sa rovno pred seba.

			Rozhodca onedlho odpískal začiatok zápasu, zatiaľ čo Neymarovi sa v ušiach stále ozývali posledné tóny hymny Ligy majstrov zmiešané s ováciami davu.

			Už o tri minúty Suárez otvoril skóre. Po nepresnej krížnej prihrávke sa dostal k lopte a odhlavičkoval ju tesne za bránkovú čiaru.

			GÓL! 1 : 0 pre Barcelonu. Ešte potrebujú streliť ďalšie štyri.

			Fanúšikovia domácich na štadióne Nou Camp už boli vo vytržení. Atmosféra bola ohlušujúca už pred začiatkom zápasu – teraz sa zvýšila o ďalší level. Neymar si bol vedomý, že fanúšikovia Barcelony sú rozhodujúcim faktorom – boli dôležitou súčasťou barcelonského boja.

			O niekoľko minút neskôr mal Neymar svoju prvú šancu. Po pravej strane si nabehol do šestnástky, no bránu minul.

			„To bolo tesné! Len tak ďalej!“ zavolal na neho Messi, aby ho povzbudil. Neymar si z frustrácie poškrabal zátylok.

			V nasledujúcich 20 minútach nepadol žiadny gól a Neymar začal premýšľať, či budú mať dosť času streliť góly, ktoré tak veľmi potrebujú.

			Práve vtedy Suárez zahral loptu dopredu, aby prihral Iniestovi, ktorý ju dokázal odpätičkovať dozadu pred bránu PSG.

			Obranca PSG Layvin Kurzawa sa snažil loptu čisto odkopnúť, avšak podarilo sa mu ju len usmerniť do vlastnej brány.

			Barcelona vyhrávala 2 : 0!

			Neymar schmatol loptu zo zadnej siete a bežal s ňou do stredového kruhu.

			„Poďme, dokážeme to!“ reval na svojich spoluhráčov.

			Keď zaznelo odpískanie polčasu, hráči opustili ihrisko a po Nou Campe sa ozýval chorál „el Himne del Barça“ – slávny barcelonský pokrik. PSG sa v nepriateľskom prostredí nedarilo a hráči Barcelony to vedeli.

			Tréner Barcelony Luis Enrique v šatni prehovoril ku každému hráčovi individuálne a prišiel aj k Neymarovi.

			„Hráš skvele, Ney, dávaš im zabrať. Sú teraz nervózni. Pokračuj v tom, čo robíš – nemusíš nič meniť.“

			Hneď po odpískaní sa Neymar rozbehol za voľnou loptou až do pokutového územia PSG. Obranca sa pošmykol a narazil hlavou do Neymarových nôh, čím ho zrazil k zemi. Bolo to jasné ako facka a rozhodca ukázal na pokutový kop.

			Messi pristúpil na miesto a pokojne loptu odpálil do brány.

			JE TAM TRETÍ GÓL!

			Neymar Messimu natešene postrapatil vlasy a spolu utekali späť do stredového kruhu. Bol odhodlaný pokračovať v nastolenom tempe. Teraz to bolo na góly len 4 : 3 pre PSG.

			Potom sa však udiala katastrofa. Dlhá prihrávka od PSG smerovala na hranicu pokutového územia a ich neskrotný uruguajský útočník Edinson Cavani vystrelil.

			To bola pre Barcelonu zlá správa. Hostia skórovali, takže Barca už nemohla remizovať a ísť do penaltového rozstrelu. Teraz museli vyhrať o päť čistých gólov. Zostávalo iba 30 minút do konca a potrebovali streliť tri góly.

			

			Keď zostávalo iba 5 minút riadneho hracieho času, zdalo sa, že je po všetkom. Potom však Barcelona získala voľný kop na hranici pokutového územia. Neymar si vytiahol štucne a loptu s prehľadom zavesil do horného rohu brány.

			ŠTVRTÝ!

			Bol nadšený z takého parádneho gólu, ale na oslavy nebol čas. Zostávalo päť minút a ešte potrebovali dva ďalšie góly.

			Už o minútu neskôr Suáreza fauloval obranca v pokutovom území, takže Barcelona získala ďalšiu penaltu.

			Tentokrát ju Messi prenechal Neymarovi.

			Keď Neymar kráčal na určené miesto, Messi ho rozhodným tónom hlasu povzbudil: „Dokážeš to.“

			Mal pravdu. Neymar otvoril svoje telo a loptu umiestnil do horného roku.

			PIATY GÓL!

			Fanúšikovia Barcelony nemohli uveriť, čoho boli svedkami. Už iba jeden gól. Skutočne to dokážu?

			Potom, keď zostávalo už len 30 sekúnd do konca zápasu, Neymar si zbehol hlboko do ihriska, aby sa dostal k lopte.

			Všimol si Sergiho Roberta, ako beží okolo obrancov PSG, a vyslal na neho perfektnú krížnu prihrávku. Neymar zadržal dych, keď sa Roberto natiahol a dokázal sa dostať k lopte špičkou nohy a posunul ju vedľa brankára.

			6 : 1 pre Barcelonu! Podarilo sa im to – len s niekoľkými sekundami k dobru.

			O chvíľu neskôr sa ozval hvizd a všetci hráči Barcelony sa rozbehli do stredového kruhu, aby spoločne oslavovali. Dokázali nemožné, z veľkej časti najmä vďaka Neymarovmu futbalovému kúzleniu.

			„Bez teba by sme to nedokázali!“ kričal Luis Enrique a objímal Neymara okolo pliec.

			Neymar sa cítil ako v siedmom nebi. Podal jeden zo svojich najlepších životných výkonov počas jedného z najdôležitejších zápasov.

			Neskôr, keď už kráčali späť do šatne, k nemu dokráčal prezident PSG Nasser Al-Khelaifi.

			„Aj keď sme prehrali, bolo úžasné sledovať, ako hráte,“ povedal uznanlivo. „Možno vás jedného dňa budeme vidieť hrať rovnako za PSG.“

    Neymar júnior
   

   
    Jún 1992, Mogi das Cruzes, São Paulo, Brazília
   

   
    „Zapásala si ho, Nadine?“ opýtal sa svojej manželky Neymar starší. Neymar Júnior sedel v detskej sedačke vzadu auta a živo kopal nohami. Mal iba štyri mesiace.
   

   
    „Samozrejme, že som ho zapásala. Choď si už sadnúť za volant a šoféruj, Neymar,“ odvetila svojmu manželovi Nadine netrpezlivo.
   

   
    Neymarov otec opatrne vyliezol na sedadlo vodiča. Ešte stále ho boleli nohy. V to ráno hral za União Mogi FC a dostal sa do niekoľkých drsných súbojov.
   

   
    Keď sa vydali na juh von z mesta na návštevu starých rodičov Neymara Júniora v São Vicente, boli cesty mokré od dažďa.
   

   
    „Vezmeme to cez hory,“ vyhlásil Neymarov otec. „O tomto čase budú cesty v meste preplnené.“
   

   
    „Ale buď v tomto počasí opatrný.“ Nadine sa usmiala a pozrela sa dozadu na Júniora, ktorý aj napriek dažďu bubnujúcemu po sklách už pokojne spal.
   

   
    Auto sa pomaly plazilo po ceste a blížilo sa k vodopádu v ostrej zákrute. Keď zahli za roh, vyrútilo sa na nich v protismere iné auto.
   

   
    Než stačili zareagovať, protiidúce auto narazilo do dverí vodiča a vytlačilo auto do vodopádu.
   

   
    „Júnior!“ inštinktívne zakričala na svojho syna Nadine. Obzerala sa okolo seba, avšak malého Neymara nikde nevidela. Detská autosedačka zostala po náraze prázdna.
   

   

   
    Nadine sa v panike otočila na manžela, ktorý stonal od bolesti.
   

   
    „Nemôžem sa pohnúť, Nadine. Moje nohy…“ zastenal a ukázal na svoje vytočené bedrá. „Musíš zohnať pomoc. Neviem, či to zvládnem.“
   

   
    Nadine sa podarilo vyliezť zo sedadla a preliezla cez zadné rozbité sklo, potom mávala a kričala na okoloidúce autá.
   

   
    Onedlho zastala dodávka, z ktorej pribehli dvaja muži na pomoc. „Ihneď zavolaj sanitku!“ zavolal jeden z nich druhému, keď zbadal Neymara staršieho, ako je pomliaždený a zakliesnený v sedadle.
   

   
    „Žiadna sanitka! Nájdite môjho synčeka!“ zakričal Júniorov otec.
   

   
    Jeden z mužov vliezol cez rozbité okno do auta a o niekoľko sekúnd vytiahol malý uzlík, ktorý hlasno plakal.
   

   
    Bol to Neymar Júnior.
   

   
    Nadine celá bez seba bežala za svojím synom. Na detskom oblečení si všimla stopy od krvi, ale bol živý.
   

   
    Hneď ako dorazila záchranná služba, jeden zo záchranárov skontroloval dieťa.
   

   
    „Je to iba škrabnutie,“ zhodnotil. „Zrejme z rozbitého skla – bude v poriadku.“
   

   
    Nadine si s úľavou povzdychla.
   

   
    Neymar starší toľko šťastia nemal. Museli ho vystrihnúť z auta a rýchlo previezť do nemocnice s vykĺbeným bedrovým kĺbom.
   

   
    Keď Nadine aj s malým Neymarom prišli Neymara staršieho navštíviť do nemocnice, vyzeral veľmi skľúčene.
   

   
    „Už asi nikdy nebudem môcť hrať futbal.“
   

   
    „Ako teraz môžeš premýšľať o futbale?“ zvolala Nadine. „Ďakuj Bohu, že sme všetci živí a v bezpečí!“
   

   
    „Možno bude Júnior pokračovať tam, kde som skončil ja,“ odvetil a usmial sa na svojho syna, ktorý
   

   
   

  

 




    Vážení čtenáři, právě jste dočetli ukázku z knihy Hviezdy futbalu: Neymar.

    Pokud se Vám ukázka líbila, na našem webu si můžete zakoupit celou knihu.


OEBPS/font/MinionPro-Bold.otf


OEBPS/image/1.jpg
HVIEZDY FUTBALU

NEYMAR

MATT CARVER

FRAGMENT





OEBPS/image/albatros-media.jpg
>
ALBATROS MEDIA







OEBPS/toc.xhtml

  
   
    Obsah
   


   
    		
     
      1
     
     
      		
       
        Prekonať nemožné
       
      


     


    


    		
     
      2
     
     
      		
       
        Neymar júnior
       
      


     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


    		
     
     


    


   


  
  
   
    Seznam stránek
   


   
    		
     
      1
     
    


    		
     
      2
     
    


    		
     
      3
     
    


    		
     
      4
     
    


    		
     
      5
     
    


    		
     
      6
     
    


    		
     
      7
     
    


    		
     
      8
     
    


   


  
  
   
    Významné-body
   


   
    		
     
      Cover
     
    


   


  
 

OEBPS/font/MinionPro-Regular.otf


OEBPS/image/iStock-946655350.jpg






OEBPS/font/MinionPro-It.otf


OEBPS/font/MyriadPro-BoldCond.otf


OEBPS/image/b102l10001635_hviezdy-futbalu-neymar-2d.jpg





OEBPS/image/fragment-black.jpg






